Diari Oficial de la Generalitat Valenciana


Sumari del DOGV 3625, del 15-11-1999 (1999/9390)

RESOLUCIÓ de 14 de setembre de 1999, del conseller d'Obres Públiques, Urbanisme i Transports, que estima el recurs d'alçada interposat pel Sr. Josep Almenar i Navarro, alcalde-president de l'Ajuntament de Picanya, contra l'acord de la Comissió Territorial d'Urbanisme de València, de 27 d'abril de 1999, i, en conseqüència, aprovar definitivament la modificació relativa al canvi de classificació del sòl delimitat per l'autovia de Torrent i el camí de Faitanar de l'homologació global del Pla General de Picanya i establir que el règim jurídic del sòl esmentat és el que es defineix en l'homologació global del Pla General de Picanya.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9390


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 14 de setembre de 1999, del conseller d'Obres Públiques, Urbanisme i Transports, que estima el recurs d'alçada interposat pel Sr. Josep Almenar i Navarro, alcalde-president de l'Ajuntament de Picanya, contra l'acord de la Comissió Territorial d'Urbanisme de València, de 27 d'abril de 1999, i, en conseqüència, aprovar definitivament la modificació relativa al canvi de classificació del sòl delimitat per l'autovia de Torrent i el camí de Faitanar de l'homologació global del Pla General de Picanya i establir que el règim jurídic del sòl esmentat és el que es defineix en l'homologació global del Pla General de Picanya. [1999/X9390]
  
Vist el recurs d'alçada interposat per l'alcalde-president de l'Ajuntament de Picanya, contra l'acord de la Comissió Territorial d'Urbanisme de València, de 27 d'abril de 1999, i del qual resulten els següents:
  
Antecedents de fet
  
Primer. La Comissió Territorial d'Urbanisme de València, en la sessió del 27 d'abril de 1999, va adoptar l'acord de denegar l'aprovació definitiva de la modificació relativa al canvi de classificació del sòl delimitat per l'autovia de Torrent i el camí de Faitanar de l'homologació global del Pla General de Picanya, basant-se per a això (de forma resumida) que la solució a la qüestió produeix una afectació a infraestructures viàries supramunicipals, a més de comportar el primer pas per a crear una travessia en l'autovia de Torrent.
  
Aquest acord va ser notificat a l'ajuntament esmentat el 4 de maig de 1999, segons es desprén del corresponent expedient.
  
Segon. El 31 de maig de 1999, l'alcalde president de l'esmentat ajuntament va interposar un recurs d'alçada contra l'esmentat acord de la Comissió Territorial d'Urbanisme de València, de 27 d'abril de 1999.
  
Tercer. El Servei Territorial d'Urbanisme i Ordenació Territorial de València, el 28 de juny de 1999, va informar favorablement sobre l'estimació del present recurs d'alçada.
  
Quart. El Servei Jurídic de la Conselleria d'Obres Públiques, Urbanisme i Transports, el 14 de setembre de 1999, va informar favorablement sobre la proposta de resolució d'estimació del present recurs d'alçada.
  
Fonaments de dret
  
Primer. El recurs d'alçada deduït és admissible, ja que es va interposar dins del termini i en la forma escaient, d'acord amb el que estableixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i en conseqüència cal entrar en el fons de les qüestions que s'hi plantegen.
  
Segon. El recurs d'alçada interposat per l'Ajuntament de Picanya es basa principalment en els fets següents:
  
1r. Existència de dictamen favorable per la comissió informativa.
  
2n. Existència de declaració d'impacte ambiental emesa en sentit favorable.
  
3r. Existència d'una declaració expressa de l'ajuntament, per mitjà de l'homologació del Pla General, de protegir la zona anomenada El Realenc, revalorada aquesta amb la memòria d'actuacions i inversions anomenada Reconversió de reg tradicional en reg localitzat, primera fase (presentada per a fonamentar com era d'improcedent la suspensió adoptada el 5 de novembre de 1998).
  
Tercer. És necessari ressaltar que la comissió informativa de la Comissió Territorial d'Urbanisme de València, en la sessió del 21 d'abril de 1999, va adoptar l'acord d'emetre un informe favorable en què proposava l'adopció del següent acord: aprovar definitivament la modificació relativa al canvi de classificació del sòl delimitat per l'autovia de Torrent i el camí de Faitanar de l'homologació modificativa del Pla General de Picanya, basant-se per a això en el fet que la solució a la qüestió passa per un estudi i consideració conjunta dels temes d'ordenació del territori i urbanística, en concret els que afecten a la classificació del sòl en relació amb l'afectació a infraestructures viàries supramunicipals. Des d'aquest punt de vista cal destacar que la zona en qüestió està consolidada per l'edificació en gran part, per la qual cosa la proposta de classificació que es realitza es limita a constatar la realitat, sense que, per tant, s'alteren els supòsits fàctics que es donen en la zona. D'altra banda, el projecte de reconversió de reg demostra la vocació agrícola ?tant present com futura- dels sòls situats a l'altre costat de l'autovia de Torrent, la qual cosa, sens dubte, és un fre a les ànsies d'expansió que puguen suscitar-se en un futur. En aquest aspecte incideix l'estudi socioeconòmic presentat, gràcies al qual s'observa que els possibles creixements s'allunyen de la zona en qüestió per a orientar-se cap a la part contrària.
  
Quart. Quant a l'informe desfavorable emés per la Direcció General d'Obres Públiques (Divisió de Carreteres) de la COPUT, amb data 27 d'octubre de 1998, cal argüir que el seu representant en la Comissió Informativa d'abril de 1999 no es va manifestar en contra de la proposta realitzada per l'Ajuntament, és més va recolzar el dictamen favorable emés, la qual cosa suposa l'emissió d'un informe favorable.
  
Cinqué. Finalment, cal incidir en els arguments exposats abans, encara més en el present supòsit, s'adopte la solució que s'adopte, la realitat física no es veurà alterada, ja que els sòls en qüestió estan consolidats en la major part, i s'aconseguirà amb la solució que es proposa dotar d'una ordenació urbanística uns terrenys que fins ara no en tenien.
  
En aquest apartat també cal destacar que la declaració d'impacte ambiental emesa en sentit favorable amb data 1 de març de 1999, incideix en la situació fàctica dels terrenys i considera que el que es pretén amb la classificació proposada és dotar el sòl en qüestió de les infraestructures adequades.
  
Sisé. El conseller d'Obres Públiques, Urbanisme i Transports és competent per a resoldre el recurs d'alçada interposat, de conformitat amb el que estableix l'article 7 del Reglament Orgànic de la Conselleria d'Obres Públiques, Urbanisme i Transports, aprovat pel Decret 85/1999, de 30 de juliol, i en l'article 14 del Decret 77/1996, de 16 d'abril, del Govern Valencià pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, resolc:
  
Estimar el recurs d'alçada interposat pel senyor Josep Almenar i Navarro, alcalde-president de l'Ajuntament de Picanya, contra l'acord de la Comissió Territorial d'Urbanisme de València, de 27 d'abril de 1999, i, en conseqüència, aprovar definitivament la modificació relativa al canvi de classificació del sòl delimitat per l'autovia de Torrent i el camí de Faitanar de l'homologació global del Pla General de Picanya i establir que el règim jurídic d'aquest sòl és el que es defineix en l'homologació global del Pla General de Picanya.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen el articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 14 de setembre de 1999.- El conseller d'Obres Públiques, Urbanisme i Transports: José Ramón García Antón.